钦定古今图书集成/理学汇编/文学典/第085卷 > 李异
## 钦定古今图书集成/理学汇编/文学典/第085卷 > 李异

按《山西通志》：异，高平人，受韵于大愚公，有《切韵门庭》
行于世。二子：长林，举进士。次森，年十八，泽州发解第
一，补莱州文学。靖康之乱，盗贼掠境，森谓其渠长曰：
“公等取财何害，但勿杀人。”皆罗拜而退。森子长曼，幼
以能赋称，金大定三年登第，终隰州军事判官。曼子
长伯畴，高才能文，善骑射。次中立，明昌二年登第，历
郑平、化平、秀容三县令，考绩为天下最。终河东令、盐
铁判官。